**IEEE EMCS (Electromagnetic Compatibility Society)**  on sähkömagneettisien häiriöiden tutkimusjärjestö. Järjestön tavoitteena on kehittää ja jakaa tietoa, työkaluja ja tekniikoita sähkömagneettisten häiriöiden vähentämiseksi. Järjestö koostuu professoreista ja insinööreistä ja sillä on paikallisosastoja monissa maissa ympäri maailmaa.

Tämä järjestö sisältää yhteensä 14 toimikuntaa, joiden tavoitteena on antaa apua ja ohjeistusta järjestön jäsenille sähkömagneettisen yhteensopivuuden kanssa. Järjestö määrittää myös standardeja, mittausmenetelmiä jne. Järjestö järjestää myös koulutusta ja tapahtumia. EMCS järjestää useita konferensseja ja keskustelutilaisuuksia ympäri maailmaa.

Järjestössä on yli 4000 aktiivista jäsentä 60 jaoksessa ympäri maailman. Järjestön jäsenistä suurin osa on Yhdysvalloissa (60%) ja loput (40%) jakautuneet ympäri maailmaa. Suomen IEEE osastossa ei ole EMCS jaostoa. .

Historiaa
---------

1950-luvulla pieni ryhmä radiotaajuushäiriöihin (RFI) erikoistunutta sähköinsinööriä aloittivat neuvottelut uuden organisaation perustamisesta. Neuvottelut pidettiin Radio Interference Reduction (RIR.) konferenssin yhteydessä. Ensimmäinen kokous pidettiin joulukuussa 1954. 1956-luvun alussa Los Angelesissa joukko RFI insinöörejä perusti epävirallisen organisaation, joka koostui sähkömagneettisen häiriöiden asiantuntijoista. Organisaatio oli toiminnassa lähes kaksi vuotta, kunnes organisaatio liittyi Institute of Radio Engineers (IRE) järjestöön.

Samaan aikaan New Yorkissa erillinen joukko RFI insinöörejä perustivat Yhdysvaltojen itärannikolle oman järjestön. Maaliskuussa 1957 järjestön kokouksessa anoa IRE:ltä uuden järjestön perustamista IRE:n alaisuuteen. Anomuksen allekirjoitti 326 henkilöä ja anomus esitettiin IRE:lle 3. heinäkuuta 1957. 10. Lokakuuta 1957 IRE hyväksyi hakemuksen ja Professional Group on Radio Frequency Interference (PGRFI) aloitti toiminnan. Ensimmäinen kokous pidettiin 20. marraskuuta 1957, jossa nimitettiin toimihenkilöt uudelle järjestölle. Ensimmäisessä kokouksessa puheenjohtajaksi valittiin Harold R. Schwenk, varapuheenjohtajaksi Leonard Milton ja sihteereiksi valittiin Albert R. Kall ja James P. McNaul .

1963 IRE ja American Institute of Electrical Engineers (AIEE) yhdistyivät ja uuden järjestön nimeksi tuli Institute of Electrical and Electronics Engineers (IEEE). Yhdistymisen myötä PGRFI nimi vaihdettiin IEEE Professional Group on RFI:ksi. 1978 järjestön nimi vaihdettiin nykyiseen nimeen .

Järjestön tavoitteet
--------------------

EMCS tavoite on kehittää ja jakaa sähkömagneettisia häiriöitä vähentäviä tietoja, työkaluja ja tekniikoita.
Yhdistyksen kiinnostuksen kohteisiin kuuluvat standardit, mittaustekniikat, testausmenetelmät, instrumentointi, laitteiden ja järjestelmien ominaisuudet, häiriönhallintatekniikat ja komponentit, koulutus, laskennallinen analyysi ja taajuuksien hallinta sekä tieteelliset, tekniset, teolliset, ammatilliset tai muut toiminnot, jotka edistävät alaa.

Valiokunnat
-----------

EMCS koostuu erilaisista valiokunnista: 11 teknistä valiokuntaa ja 3 erikoisvaliokuntaa ja jokainen tekninen valiokunta hallitsee tietyn alan toisin sanottuna erikoistunut tietylle alalle. Valiokunnat antavat teknistä opastusta yleisjäsenilleen ja järjestön hallitukselle. 

EMCS teknilliset valiokunnat ovat: 

* TC1 EMC-hallinta
* TC2 EMC-mittaukset
* TC3 Sähkömagneettinen ympäristö
* TC4 Sähkömagneettisen häiriönhallinta
* TC5 Suurteho sähkömagnetismi
* TC6 Spektri tekniikka
* TC7 Matalan taajuuden EMC
* TC9 Laskennallinen sähkömagneettisuus
* TC10 Signaali ja tehon kestävyys
* TC11 Nanoteknologia ja kehittyneet materiaalit
* TC12 EMC kehittyvissä langattomassa tekniikassa

EMCS erikoisvaliokunnat ovat: 

* SC1 Älykäs sähköverkko
* SC5 Tehoelektroniikka EMC
* SC7 Ilmailu ja avaruus EMC

Jäsenkirje
----------

Järjestö julkaisee omaa lehteä "IEEE Electromagnetic Compatibility Magazine". Lehti julkaistaan neljä kertaan vuodessa. Lehdessä kerrotaan järjestössä tapahtuneista tapahtumista ja tulevista tapahtumista.

EMCS puheenjohtajat
-------------------

EMCS:n puheenjohtajat järjestön perustamisesta nykypäivään .

* 1957-1959 Harold R. Schwenk
* 1959-1960 James P. McNaul
* 1960-1961 Ralph M. Showers
* 1961-1962 Harold E. Dinger
* 1962-1963 Herman Garlan
* 1963-1964 Donald R.J. White
* 1964-1965 Z.V. Grobowski
* 1965-1967 A. H. Sullivan, Jr.
* 1968 Richard B. Schulz
* 1969 Fred J. Nichols
* 1970-1971 H.M. Schlicke
* 1972 John J. O’Neil
* 1973 Joseph F. Fischer, Jr.
* 1974-1975 William E. "Gene" Cory
* 1976-1977 James C. Toler
* 1978-1979 Jackie R. Janoski
* 1980-1981 Donald N. Heirman
* 1982-1983 William G. Duff
* 1984-1985 Eugene D. Knowles
* 1986-1987 B. Leonard "Len" Carlson
* 1988-1989 Donald E. Clark
* 1990-1991 Edwin L. Bronaugh
* 1992-1993 Bob Hofmann
* 1994-1995 Warren Kesselman
* 1996-1997 William Gjertson
* 1998-1999 Daniel D. Hoolihan
* 2000-2001 Joseph Butler
* 2002-2003 Todd R. Hubing
* 2004-2005 Kimball Williams
* 2006-2007 Andrew Drozd
* 2008-2009 Elya Joffe
* 2010-2011 Francesca R. Maradei
* 2012-2013 Ghery Pettit
* 2014-2015 Bob Scully
* 2016-2017 Frank Sabath
* 2018- Bruce Archambeault

Katso myös
----------

* IEEE

Lähteet
-------

1. ↑  EMCS: IEEE EMC Society Mission *emcs.org*. Viitattu 12.4.2018.
2. ↑  EMCS: Benefits of Joining EMCS *emcs.org*. Viitattu 12.4.2018.
3. ↑  IEEE Finland: Technical Chapters in Finnish Section *sites.ieee.org*.  Arkistoitu 13.4.2018. Viitattu 12.4.2018.
4. 1 2  ethw.org: IEEE Electromagnetic Compatibility Society History *ethw.org*. Viitattu 12.4.2018.
5. ↑  Emcs: Secretaries of the IEEE EMC Society *emcs.org*. Viitattu 12.4.2018.
6. 1 2  EMCS: IEEE EMC Society Technical Committees *emcs.org*. Viitattu 12.4.2018.
7. ↑  EMCS: Past Presidents *emcs.org*. Viitattu 12.4.2018.

Aiheesta muualla
----------------

* EMCS:n kotisivu
* IEEE:n kotisivu